
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ          

ΔΗΜΟΣ ΠΥΡΓΟΥ

ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 2ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.  6/2014
ΘΕΜΑ: Έγκριση της έκθεσης εσόδων – εξόδων Γ΄τριμήνου 2013, για τον έλεγχο υλοποίησης του τριμηνιαίου προϋπολογισμού του δήμου
    Στον Πύργο, σήμερα 15 του μηνός Ιανουαρίου, του έτους 2014, ημέρα Τετάρτη και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 870/10-01-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) η οποία επιδόθηκε και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Ιωάννης, 3. Παναγόπουλος Βασίλειος, 4. Αργυρόπουλος Ιωάννης του Γεωργίου, 5. Αριστειδόπουλος Χαράλαμπος, 6. Βαρελάς Ιωάννης, 7. Κωνσταντόπουλος Σπυρίδων, 8. Φραγκαντώνης Παναγιώτης, 9. Ανδρικόπουλος Ανδρέας, 10. Ανδρικόπουλος Φώτιος, 11. Αντωνέλος Δημήτριος, 12. Αργυρόπουλος Ιωάννης του Παναγιώτη, 13. Ρωμαίος Στέφανος, 14. Μικελόπουλος Γεώργιος, 15. Δημόπουλος Φώτιος, 16. Ανδριόλας Γεώργιος, 17. Σεϊντής Βασίλειος, 18. Κουρμπανάς Γεώργιος, 19. Λιατσής Δημήτριος, 20. Αγγελακοπούλου Ανδριάνα (Αντιπρόεδρος Δημοτικού Συμβουλίου), 21. Διαμαντόπουλος Κων/νος, 22. Μεσσαλάς Δημήτριος, 23.  Γιάνναρος Χρήστος – Επικεφαλής της παράταξης «Λαϊκή Συσπείρωση», 24. Καραμπέτσος Αθανάσιος, 25. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου».  
ΑΠΟΝΤΕΣ: 1. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 2. Τζίνη Διονυσία, 3. Μπίρμπας Κων/νος, 4. Τζουανόπουλος Δημήτριος, 5. Μποσμής Κων/νος, 6. Γεράνιος Κων/νος, 7. Μπελόκας Διονύσιος, οι οποίοι δεν προσήλθαν αν και νόμιμα κλήθηκαν και 
8. Δημουλιάς Λεωνίδας (έχει τεθεί σε αργία)
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

-----------------------------
Ακολούθως ο Πρόεδρος έθεσε υπόψη του δημοτικού συμβουλίου το 3ο   θέμα της ημερήσιας διάταξης με τίτλο: «Έγκριση της έκθεσης εσόδων – εξόδων Γ΄τριμήνου 2013, για τον έλεγχο υλοποίησης του τριμηνιαίου προϋπολογισμού του δήμου» και παραχώρησε το λόγο στον Αντιδήμαρχο Οικονομικών και Πρόεδρο της Οικονομικής Επιτροπής κ. Ι. Αργυρόπουλο, ο οποίος  ανέφερε:

«Σύμφωνα με την παρ. 1 περ. β του άρθρου 72 του Ν. 3852/10, η οικονομική επιτροπή ελέγχει την υλοποίηση του προϋπολογισμού και υποβάλλει ανά τρίμηνο έκθεση προς το δημοτικό συμβούλιο, στην οποία παρουσιάζεται η κατάσταση των εσόδων και των εξόδων του δήμου. Η έκθεση αυτή στην οποία καταχωρούνται και τυχόν παρατηρήσεις της μειοψηφίας, δημοσιεύεται υποχρεωτικά στην ιστοσελίδα του δήμου.

Κατ’ εφαρμογή των διατάξεων της παρ. 9 του άρθρου 266 του Ν.3852/10, όπως τροποποιήθηκε με την παρ. 4 του άρθρου 43 του Ν. 3979/11, η οικονομική επιτροπή, μετά από εισήγηση του υπευθύνου οικονομικών υπηρεσιών του οικείου δήμου, υποβάλλει στο δημοτικό συμβούλιο τριμηνιαία έκθεση, ως προς τα αποτελέσματα εκτέλεσης του προϋπολογισμού, κατά το προηγούμενο της έκθεσης τρίμηνο. Στην έκθεση διατυπώνονται και οι τυχόν παρατηρήσεις της μειοψηφίας. Η έκθεση υποβάλλεται εντός αποκλειστικής προθεσμίας είκοσι (20) ημερών από τη λήξη κάθε τριμήνου και αναρτάται στην ιστοσελίδα του οικείου δήμου. Εάν με την ανωτέρω έκθεση του δεύτερου τριμήνου κάθε οικονομικού έτους, διαπιστωθεί, σύμφωνα με την πορεία και την εκτίμηση είσπραξης των εσόδων, ότι στον προϋπολογισμό έχουν εγγραφεί υπερεκτιμημένα έσοδα ή έσοδα που δεν πρόκειται να εισπραχθούν έως το τέλος της χρήσης, το οικείο συμβούλιο προβαίνει υποχρεωτικά σε αναμόρφωση αυτού, εντός δεκαπέντε (15) ημερών, μειώνοντας στο πραγματικό ύψος τα παραπάνω έσοδα και αντιστοίχως το σκέλος των δαπανών, ώστε να μην καταστεί σε καμία περίπτωση ελλειμματικός ο προϋπολογισμός. Η απόφαση αυτή υποβάλλεται στον Ελεγκτή Νομιμότητας για έλεγχο. Τα στοιχεία που πρέπει να περιλαμβάνει η έκθεση, καθορίζονται με απόφαση του Υπουργού Εσωτερικών, Αποκέντρωσης και Ηλεκτρονικής Διακυβέρνησης.

Κατ’ εξουσιοδότηση της ανωτέρω διάταξης, εκδόθηκε η αριθ. οικ. 40038/09-09-2011 απόφαση του ΥΠ.ΕΣ [ΦΕΚ 2007/09-09-2011 τεύχος Β΄] «Καθορισμός των στοιχείων τα οποία περιλαμβάνονται στην έκθεση αποτελεσμάτων εκτέλεσης του προϋπολογισμού των Δήμων και Περιφερειών».


Με βάση τα ανωτέρω η Οικονομική Υπηρεσία του δήμου με την αριθ. 59486/16-12-13 εισήγησή της διαβίβασε στην Οικονομική Επιτροπή τα αποτελέσματα της εκτέλεσης του προϋπολογισμού Γ΄ τριμήνου 2013.

Η Οικονομική Επιτροπή με την υπ’ αριθ. 278/13 απόφασή της, κατάρτισε την έκθεση εκτέλεσης του προϋπολογισμού του ως άνω τριμήνου, η οποία  τίθεται στο δημοτικό συμβούλιο προς έγκριση». 

Κατόπιν ο Πρόεδρος κάλεσε το Σώμα ν’ αποφασίσει επί του θέματος.

Το Δημοτικό Συμβούλιο Πύργου

λαμβάνοντας υπόψη:

· τα άρθρα 65  και 72 παρ. 1 περ. β του Ν. 3852/10

· την παρ. 9 του άρθρου 266 του Ν.3852/10, όπως τροποποιήθηκε με την παρ. 4 του άρθρου 43 του Ν. 3979/11
· την αριθ. οικ. 40038/09-09-2011 [ΦΕΚ 2007/09-09-2011 τεύχος Β΄] απόφαση του ΥΠ.ΕΣ: «Καθορισμός των στοιχείων τα οποία περιλαμβάνονται στην έκθεση αποτελεσμάτων εκτέλεσης του προϋπολογισμού των Δήμων και Περιφερειών».

· Το ετήσιο πρόγραμμα δράσης και τον προϋπολογισμό του Δήμου οικ. έτους 2013, που ψηφίστηκαν με την υπ’ αριθ. 11/13 απόφαση του Δημοτικού Συμβουλίου, η οποία επικυρώθηκε από την Αποκεντρωμένη Διοίκηση Πελοποννήσου Δυτικής Ελλάδας και Ιονίου με την υπ’ αριθ. 16285/669/19-2-13 απόφαση του Γ.Γ, 
· την υπ’ αριθ. 278/13 απόφαση της Οικονομικής Επιτροπής «Σύνταξη τριμηνιαίας έκθεσης εσόδων – εξόδων Γ΄τριμήνου 2013 για τον έλεγχο υλοποίησης του προϋπολογισμού έτους 2013»
μετά από διαλογική συζήτηση και τη διεξαγωγή ψηφοφορίας, 

κατά πλειοψηφία α π ο φ α σ ί ζ ε ι

εγκρίνει την έκθεση εσόδων – εξόδων Γ΄τριμήνου 2013, για τον έλεγχο υλοποίησης του τριμηνιαίου προϋπολογισμού του δήμου Πύργου,  που παρουσιάζει τα κατωτέρω αποτελέσματα:
Α. Αποτελέσματα εκτέλεσης προϋπολογισμού εσόδων Γ΄ τριμήνου οικονομικού έτους 2013 (01-07-2013 έως 30-09-2013), όπως εμφανίζονται στον πίνακα 1 (που επισυνάπτεται).


ΣΥΝΟΛΑ ΕΣΟΔΩΝ

ΠΡΟΫΠΟΛΟΓΙΣΜΟΣ
54.093.838,22 €.






ΒΕΒΑΙΩΘΕΝΤΑ

  6.284.853,08 €.






ΕΙΣΠΡΑΧΘΕΝΤΑ

  6.115.759,37 €.

Β.
Αποτελέσματα εκτέλεσης προϋπολογισμού δαπανών Γ΄ τριμήνου οικονομικού έτους 2013 (01-07-2013 έως 30-09-2013), όπως εμφανίζονται στον πίνακα 2(που επισυνάπτεται).


ΣΥΝΟΛΑ ΔΑΠΑΝΩΝ
ΠΡΟΫΠΟΛΟΓΙΣΜΟΣ 
49.661.860,11 €.






ΔΕΣΜΕΥΘΕΝΤΑ

43.479.687,64 €.






ΤΙΜΟΛΟΓΗΘΕΝΤΑ
  7.733.055,23 €.






ΕΝΤΑΛΘΕΝΤΑ

  6.956.380,66 €.






ΠΛΗΡΩΘΕΝΤΑ

  5.685.421,07 €.

Γ.
Στοιχεία ισολογισμού  Γ΄ τριμήνου οικονομικού έτους 2013 (01-07-2013 έως 30-09-2013), όπως εμφανίζονται στον πίνακα 3 (που επισυνάπτεται).


Μειοψήφησαν οι δημοτικοί σύμβουλοι:

· της παράταξης «Σύγχρονος Πύργου» κ.κ Φ. Δημόπουλος - Επικεφαλής, Γ. Ανδριόλας, Β. Σεϊντής, Γ. Κουμπανάς, Δ. Λιατσής, Α. Αγγελακοπούλου, Κ. Διαμαντόπουλος, Δ. Μεσσαλάς,
· της παράταξης «Λαϊκή Συσπείρωση» κ.κ Χ. Γιάνναρος – Επικεφαλής, Α. Καραμπέτσος,
· της παράταξης «Ανταρσία στο δήμο Πύργου» κ. Ιωάννης Σεφερλής, οι οποίοι δήλωσαν ότι καταψηφίζουν το θέμα.                      
Η παρούσα απόφαση έλαβε αύξοντα αριθμό 6/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                       ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος  13 –  2  - 2014

Ο ΠΡΟΕΔΡΟΣ ΤΟΥ Δ.Σ
ΕΥΣΤΑΘΙΟΣ ΚΑΝΝΗΣ

